google/wiki40b huggingface dataset:
Gregor III. Laham

Kňaz

V roku 1949 zložil prvé mníšske sľuby a v roku 1954 večné sľuby v monastieri svätého Spasiteľa v Saide (v južnom Libanone). Po absolvovaní filozofických a teologických štúdií v Libanone, pokračoval v štúdiách na Pápežskom východnom inštitúte v Ríme, kde r. 1961 získal doktorát z východnej teológie. Na kňaza bol vysvätený 15. februára 1959 v monastieri Grottaferrata pri Ríme. Po skončení štúdií bol menovaný za tajomníka ekumenickej komisie i liturgickej komisie melchitského patriarchátu. V roku 1974 bol menovaný patriarchálneho vikára do Jeruzalema. Synoda melchitskej gréckokatolíckej cirkvi ho 9. septembra 1981 zvolila za arcibiskupa a 27. novembra prijal chirotóniu z rúk patriarchu Maxima V.

Patriarcha

Po rezignácii Maxima V. Hakima (patriarcha v rokoch 1967 – 2000) synoda biskupov zvolila 29. novembra 2000 za nového patriarchu jeruzalemského arcibiskupa Luftiho Lahama. Slávnostné uvedenie do úradu sa uskutočnilo v ten istý deň. Meno Gregor si vybral podľa jedného zo svojich predchodcov patriarchu Gregora II. Jussefa (1864 – 1897).

Gregor III. a rytierske rády

Patriarcha Gregor III. je od roku 2000, po svojom predchodcovi Maximovi V., duchovným protektorom zjednotenej parížsko-maltskej obediencie Vojenského a špitálskeho rádu svätého Lazára Jeruzalemského. Gréckokatolícki melchitskí patriarchovia sú duchovnými protektormi rádu od roku 1841.
Patriarcha Gregor III. je od roku 2000 taktiež duchovným protektorom a ochrancom novodobého Templárskeho rádu (Ordo Supremus Militaris Templi Hierosolymitani), organizácie, sa odvoláva na dávno zaniknutý Rád templárov. Ide o samozvaný rytierský rád.
Patriarcha Gregor III. Laham je z titulu svojho úradu (antiochijského patriarchu) veľmajstrom Patriarchálneho rádu svätého Kríža z Jeruzalema (The Patriarchal Order of the Holy Cross of Jerusalem / L'Ordre Patriarcal de la Sainte Croix de Jérusalem, skratka POHCJ), ktorý je rytierskym rádom melchitskej gréckokatolíckej cirkvi.

Dielo

Gregor III. je autorom viacerých kníh najmä z oblasti liturgiky a východnej kresťanskej spirituality, osobitne významným je štvorzväzkový antologion (časoslov + zborník) a liturgikon v arabčine. Známy je vďaka svojim ekumenickým aktivitám a aj ako iniciátor medzináboženského dialógu s islamom. Veľa cestuje do zahraničia a upozorňuje najmä na situáciu kresťanov na Blízkom východe. Viackrát navštívil aj Slovensko.
Fresnay-en-Retz

Poloha

Obec má rozlohu 20,49 km². Najvyšší bod je položený 42 m n. m. a najnižší bod 1 m n. m.

Obyvateľstvo

Počet obyvateľov obce je 1 202 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Móda

Oblasti zasiahnuté módou

Móda je sociálno-psychologický fenomén, ktorý vplýva na rôzne ľudské aktivity a myslenie. 
Azda najvýraznejšie sa móda aplikuje na oblečenie a iné aspekty ľudského výzoru, ale tiež zasahuje do hudby, umenia, politiky, filozofie, dokonca aj do matematiky (výberom programovacích techník) a tiež do ekonomických oblastí, ako tých, ktoré sa zaoberajú ekonomickým konaním na základe emócií.
Móda balancuje na rozhraní estetiky a inovácie, ovplyvnená detailami a nákladmi.
Heidi Fleiss

Pôvod a mladosť

Heidi vyrastala so šiestimi súrodencami v situovanej americkej rodine v Los Angeles. Jej otec Paul M. Fleiss bol detský lekár a matka učiteľka.
Lampaul-Guimiliau

Poloha

Obec má rozlohu 17,48 km². Najvyšší bod je položený 172 m n. m. a najnižší bod 39 m n. m.

Obyvateľstvo

Počet obyvateľov obce je 2 028 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Licq-Athérey

Poloha

Obec má rozlohu 17,87 km². Najvyšší bod je položený 1 097 m n. m. a najnižší bod 242 m n. m.

Obyvateľstvo

Počet obyvateľov obce je 239 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Medúza (mytológia)

Medúza (iné, zriedkavé názvy: Medousa, Medusa, Medoúsa, Medúsa resp. známa aj ako Gorgona, Gorgóna, Gorgo, Gorgó; gr. Medousa/iné prepisy: Medusa, Medoúsa, Medúsa resp. Gorgó či Gorgón; lat. Medusa resp. Gorgo) bola v starogréckej mytológii jediná smrteľná z trojice Gorgón (=medúz), obludných dcér boha Forkysa a jeho manželky Kéty. Robert Graves prekladá jej meno ako ľstivá.
Bola nadmerne škaredá, rovnako ako jej sestry Stheinó (Sthenoa) a Euryale, ale nie od narodenia. Pretože sa nechala zviesť Poseidónom v Aténinom chráme, premenila ju bohyňa na obludu s blýskavými očami, obrovskými zubmi, mosadznými pazúrmi a hadmi namiesto vlasov. Keď ju neskôr zabil Perseus, vyskočili z jej tela Poseidónove deti Chrýsaór a okrídlený kôň Pegasos. Medúzina hlava sa potom dostala na Aténinu egidu (kožený štít s hlavou Medúzy).
Stuckange

Poloha

Obec má rozlohu 4,44 km². Najvyšší bod je položený 210 m n. m. a najnižší bod 172 m n. m.

Obyvateľstvo

Počet obyvateľov obce je 1 032 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Uruguaj

Hospodárstvo

Uruguaj je štát chudobný na nerastné suroviny. Rozvoj priemyslu napreduje len pomaly, rozvíja sa predovšetkým výroba textilu a potravín. Základom hospodárstva je chov zvierat – hovädzieho dobytka, oviec a export sa orientuje predovšetkým na vlnu, mäso, kože a textil. Rastlinná výroba sa sústreďuje do Laplatskej nížiny a produkciou potravín (ovocie, ryža, pšenica, kukurica) sa orientuje na  hlavné mesto. Rozmáha sa tiež rybolov.
Trelly

Poloha

Obec má rozlohu 11,77 km². Najvyšší bod je položený 112 m n. m. a najnižší bod 11 m n. m.

Obyvateľstvo

Počet obyvateľov obce je 671 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Server proxy

Server proxy alebo proxy server je server počítačovej siete, ktorý umožňuje klientom nepriame pripojenie k inému serveru. Proxy server funguje ako sprostredkovateľ medzi klientom a cieľovým serverom, prekladá požiadavky klienta a oproti cieľovému serveru vystupuje ako klient. Prijatú požiadavku potom odosiela naspäť klientovi. Môže ísť tak o špecializovaný hardvér, ako aj o softvér bežiaci na počítači.
Aplikačný proxy server je server špeciálne určený pre určitý protokol resp. aplikáciu. S jeho pomocou je možné analyzovať obsah komunikácie, prípadne ju pozmeniť (napr. odstraňovanie reklám z HTTP požiadaviek, blokovanie webových stránok podľa obsahu,...) alebo ukladať požiadavky do vyrovnávacej pamäte (cache), a tak zefektívniť komunikáciu.

Ochrana súkromia

Pre cieľový server je klientom proxy server a nie pôvodný klient. To má za následok, že cieľový server nepozná IP adresu pôvodného klienta. Prevažne u webových proxy serverov nie je toto opatrenie stopercentné, keďže niektoré z nich pridávajú adresu klienta do upravenej požiadavky. Úpravou požiadavky však možno ešte viac zvýšiť súkromie, a to odstraňovaním cookies alebo iných informácií (napr. referrer – informácie o poslednej navštívenej stránke).

Zvýšenie výkonu komunikácie

V prípade, že sa niektoré požiadavky klienta opakujú (napr. požiadavka na stiahnutie Wikipédie, dotazy na DNS a pod.), môže si proxy server uložiť odpoveď do vyrovnávacej pamäte a odpoveď odoslať priamo klientovi - bez toho aby predal komunikáciu až k cieľovému serveru.

Bezpečnosť

Aplikačný proxy server môže analyzovať komunikáciu, zisťovať prítomnosť vírusov, šifrovať a dešifrovať prichádzajúce požiadavky a podobne.

Pripojenie viacerých klientov k internetu

Preklad IP adries, tzv. NAT umožňuje oddeliť intranet od internetu (typicky s pomocou firewallu).
Juraj Pavlín Bajan

Životopis

Narodil sa ako Jósef Ambrus Bacherik a pochádzal z meštianskej rodiny, jeho otec bol mäsiarom. Detstvo prežil v Skalici, kde získal u skalických jezuitov aj vzdelanie. Tam študoval spev a hudbu. Bol tiež výtvarne nadaný, no pred štúdiom výtvarných umení dal prednosť cirkevnej dráhe. V roku 1740 vstúpil do kláštora v Pruskom, kde dostal rehoľné meno Pavlín. Študoval filozofiu a teológiu v kláštoroch v Jágri, Vacove a Leviciach. V roku 1746 bol v Trnave vysvätený za kňaza. Medzi jeho najvýznamnejšie pôsobiská patrí Hlohovec, Beckov a Skalica. Na starobu oslepol a trpel chorobou nôh.

Tvorba

Je autorom trinástich väčších hudobných diel. V rukopise sa zachovalo deväť zväzkov drobných skladieb — zbierok duchovných kompozícií na slovenské i latinské texty, zväčša pre jeden či dva sólové hlasy a zbor s organovým sprievodom. Jeho tvorbu silno ovplyvňoval slovenský folklór, najmä západoslovenské, ale i moravské ľudové piesne. Pri komponovaní vianočných omší vkladal do latinských liturgických textov slovenské interpelácie, často so silným rustikálnym dôrazom. Bol významným predchodcom zakladateľov slovenskej národnej hudby.
Z jeho tvorby sú najznámejšie zväzky tridsiatich latinských omší Harmonia seraphica — Serafínska harmónia (1755), slovenských chrámových piesní, tzv. Pruštiansky kancionál (1758), prepracovaných skorších skladieb Harmonia seraphica missarum — Serafínska harmónia omší (1761) a ďalšie. Zostavil aj dva slovenské spevníky – tzv. Beckovský (1758) a Skalický (1783).
Ešte počas pobytu vo Vacove (1745 – 1746) napísal latinský spis z morálnej teológie, obsahuje 12 traktátov o jednotlivých sviatostiach a problémoch ľudského svedomia i desatora (vyše 700 stranový latinský rukopis).
Výsledky Bajanovej kazateľskej činnosti sú zhrnuté v štyroch rukopisných zväzkoch: Devoti sermones in Dominicis omnes ab Adventu usque ad Pascha inclusive (Zbožné kázne na všetky nedele od Adventu do Veľkej noci); Devoti sermones in Dominicis omnes a Dominica Albis usque ad finem anni (Zbožné kázne na všetky nedele od Bielej nedele až do konca roka) ; Devoti sermones in festa Beattissimae Virginis Mariae et Sanctorum totius anni (Zbožné kázne na sviatky Blahoslavenej Panny Márie a svätých celého roka); Devoti sermones quadragesimales de Passione Domini (Zbožné kázne pôstne o Pánovom utrpení). Obsahujú vyše 600 slovenských kázni. Vydané knižne neboli.
Beauvallon

Poloha

Obec má rozlohu 3,12 km². Najvyšší bod je položený 200 m n. m. a najnižší bod 120 m n. m.

Obyvateľstvo

Počet obyvateľov obce je 1 589 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Galileove mesiace

Galileove mesiace sú štyri najväčšie a najjasnejšie Jupiterove mesiace Europa, Ganymedes, Callisto a Io. Sú to vôbec prvé nebeské telesá objavené ďalekohľadom.

Objavenie

Prvé pozorovania možno uskutočnil v novembri 1609 Simon Marius. Objav publikoval v roku 1614 v práci Mundus Iovialis. Galileo Galilei mesiace prvýkrát spozoroval 7. januára 1610 a považoval ich najprv za hviezdy. Po čase zistil, že nejde o hviezdy, ale o telesá obiehajúce okolo Jupitera. Objav publikoval v knihe Sidereus Nuntius. Tento objav mal pre astronómiu veľký význam, pretože preukázal, že existujú nebeské telesá, ktoré neobiehajú okolo Zeme a zároveň znamenal veľkú podporu pre uznanie heliocentrického systému.
Galileo Galilei pôvodne nazýval mesiace podľa svojich mecenášov Medičejské planéty a označoval ich rímskymi číslicami I.-IV. Toto označenie sa používalo do konca 19. storočia a viedlo k zmätkom. Preto bolo na odporúčanie Johannesa Keplera prijaté pomenovanie, ktoré navrhol Simon Marius.
Galileo Galilei (či Simon Marius) pravdepodobne nebol prvý človek, ktorý tieto mesiace videl. Polynézania majú tak vynikajúci zrak, že ešte dnes udivujú schopnosťou vidieť (za priaznivých podmienok) mesiace Jupitera.
Martin Cibák

Klubový hokej

S hokejom začínal v Liptovskom Mikuláši. V roku 1998 si ho v úvodnom drafte NHL vybral klub Tampa Bay Lightning v 9. kole ako 252. v poradí. Nasledujúce tri sezóny odohral v zámorí v juniorskej súťaži WHL a nižšej profesionálnej súťaži IHL. V sezóne 2001/02 sa v drese Tampa Bay Lightning dostal prvýkrát na ľad NHL, aj keď väčšinu zápasov sezóny odohral v AHL za Springfield Falcons. V nasledujúcej sezóne vypadol z kádra Tampy Bay. Vrátil sa tam až v sezóne 2003/04, keď sa stal stabilným hráčom Tampy Bay a podieľal sa na víťazstve tohto klubu v play-off. Stal sa tak tretím slovenským držiteľom Stanley Cupu v histórii po Stanovi Mikitovi a Jiřím Bicekovi. Počas lockoutu NHL v ročníku 2004/2005 hrával v Liptovskom Mikuláši, Plzni a v play-off posilnil Košice. Celkovo za Lightning v NHL nastúpil na 154 duelov základnej časti a na 61 v play-off. Pred sezónou 2006/07 sa rozhodol vrátiť sa do Európy, konkrétne do Švédska. V tejto sezóne odohral za tím Frölunda Indians 55 zápasov, v ktorých si pripísal 23 bodov. Pred sezónou 2007/08 prestúpil do Södertälje SK a pred sezónou 2009/10 prestúpil do ruského klubu Spartak Moskva, kde zotrval dve sezóny. Ročník 2010/2011 odohral v klube Severstaľ Čerepovec, kde bol vymenený za Olega Gubina. V drese Čerepovca natúpil v 41 zápasoch základnej časti (10 gólov, 3 asistencie) a v 6 zápasoch play-off. Pred sezónou 2011/2012 sa dohodol na ročnom kontrakte s klubom Neftechimik Nižnekamsk. Po skončení zmluvy s ním Nižnekamsk predĺžil zmluvu o ďalší rok. V januári 2013 bol vymenovaný za kapitána tímu.

Míľniky

Prvý zápas v NHL
9. február 2002, zápas Tampa Bay Lightning - Washington Capitals
Prvá asistencia v NHL
11. február 2002, zápas Tampa Bay Lightning - Washington Capitals
Prvý gól V NHL
12. marec 2002, zápas Tampa Bay Lightning - Atlanta Thrashers

Reprezentácia

V národnom drese odohral 45 zápasov a strelil 6 gólov.
Štedrosť

Štedrosť (lat. liberalitas, angl. generosity, rus. щедрость) je jednou zo siedmich cností. Je to ochota dávať, uskutočňovanie šľachetných myšlienok alebo činov, láska k blížnemu, charita, veľkorysosť. Potlačená chamtivosť a egoizmus. Neprítomnosť žiadostivosti; nelipnutie na vnímanom objekte. Opakom štedrosti je lakomstvo (lat. avaritia).
Štedrosť je vyváženým stredom medzi rozhadzovačnosťou a lakomstvom ᴬʳⁱˢᵗᵒᵗᵉˡᵉˢ.

Kresťanstvo

Štedrosť nemožno zamieňať s moderným chápaním slovíčka charita. Štedrosť alebo ochota prispieť či podeliť sa nemá súvis s bohatstvom, ale s tým ako to dávame. Štedrosť znamená nezištnú lásku k druhým, má sa za to, že dosahuje najvyššiu dokonalosť ľudského ducha, pretože odráža povahu a oslavuje Boha. Vo svojej najextrémnejšej forme charitatívny môže dosiahnuť obetovanie seba samého. Štedrosť v kombinácii s inými teologickými cnosťami, to sú nástroje pre dosiahnutie šťastia.
Fulvy

Poloha

Obec má rozlohu 3,81 km². Najvyšší bod je položený 291 m n. m. a najnižší bod 174 m n. m.

Obyvateľstvo

Počet obyvateľov obce je 136 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Jean-de-Maurienne

Poloha

Obec má rozlohu 11,51 km². Najvyšší bod je položený 1 200 m n. m. a najnižší bod 489 m n. m.

Obyvateľstvo

Počet obyvateľov obce je 8 374 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Belmontet

Poloha

Obec má rozlohu 12,12 km². Najvyšší bod je položený 300 m n. m. a najnižší bod 181 m n. m.

Obyvateľstvo

Počet obyvateľov obce je 146 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Via Aemilia Scauri

Via Aemilia Scauri bola staroveká rímska cesta, ktorú dal vybudovať rímsky konzul Marcus Aemilius Scaurus v roku 109 pred Kr.

Trasa

Je to najmä pobrežná cesta, kopíruje cestu Via Aurelia a spája Rím s mestami Piacenza a Pisa, smerom cez Janov. Blízko mesta Cosa sa jej trasovanie mení smerom do vnútrozemia a paralelne s Via Aurelia. Ďalej na sever sa Via Aemilia Scauri spája s Via Postumia a vzniká tak Via Julia Augusta.
Saint-Arnoult-en-Yvelines (obec)

Poloha

Obec má rozlohu 12,55 km². Najvyšší bod je položený 164 m n. m. a najnižší bod 103 m n. m.

Obyvateľstvo

Počet obyvateľov obce je 6 154 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Volejbalová extraliga žien 2013/14

Systém súťaže

Po odohraní základnej časti raz doma a vonku sa družstvá v 2. časti súťaže rozdelili na 2 skupiny, o 1. – 4. a 5. – 9. miesto. Do skupiny o 1. – 4. miesto boli priamo nasadené tímy, ktoré hrali Stredoeurópsku ligu. V skupine o 5. – 9. miesto sa body zo základnej časti započítavali. Družstvá na 1. až 8. mieste postupovali do play-off. Štvrťfinále sa hralo na 2 víťazné zápasy; semifinále, finále a o 3. miesto na 3 víťazné zápasy a stretnutia o umiestnenie na 2 hrané zápasy. Zo súťaže nevypadol priamo nikto, družstvo na 9. mieste odohralo baráž s troma víťazmi regionálnych skupín 1. ligy.
LG Optimus

LG Optimus je séria smartfónov a tabletov, ktoré vyrába juhokórejská spoločnosť LG Electronics. Na prevažnej väčšine týchto zariadení beží operačný systém Android, na niekoľkých Windows Phone 7.
Autopilot Off

Skupina Cooter (1996-2002)

Dnešná skupina Autopilot Off bola založená v roku 1996 v Orange County v štáte New York pod názvom Cooter. V deväťdesiatych rokoch si postupne získavala popularitu vystupovaním na koncertoch slávnejších skupín ako sú MxPx, Goldfinger, Sum 41, Yellowcard alebo H2O. V roku 1999 vydali svoj prvý štúdiový album s názvom Looking Up pod vydavateľstvom Fastmusic. V roku 2000 sa dostali do sporu so skupinou The Cooters zo štátu Mississippi, pretože tá vlastní ochrannú známku na tento názov. Spor sa dostal až k súdu, ktorý dal za pravdu skupine z Mississippi a nariadil Newyorskej skupine zmenu mena. Skupina si zvolila nové meno Autopilot Off. Vydavateľstvo Fastmusic sa s Mississippskou skupinou súdilo ďalej až k federálnemu súdu, kde samozrejme prehralo.

Make a Sound a obdobie nečinnosti (2002-2010)

Skupina Autopilot Off po prehranom procese podpísala zmluvu s vydavateľstvom Island Records. S ním znovu vydali svoj prvý štúdiový album pod svojim novým menom. Taktiež vydali eponymné EP v roku 2002.
V roku 2004 vydala skupina svoj druhý štúdiový album s názvom Make a Sound. Ten sa umiestnil na 119. priečke rebríčku Billboard 200. Z albumu pochádza singel „What I Want“, na ktorom spolupracoval Tim Armstrong zo skupiny Rancid. Ďalšia skladba s názvom „Clockwork“ sa objavila v soundtracku k videohrám NHL 2004 a SSX3.
Dňa 26. augusta 2005 skupina na svojich stránkach oznámila pozastavenie činnosti na dobu neurčitú.

Obnovenie činnosti (2011-súčasnosť)

V máji 2011 sa na facebooku objavila stránka stránka, na ktorej skupina zverejnila svoju fotku so slovami „TwoTousandEleven (2011)“. Vznikli tak špekulácie, že sa skupina vracia. Tie boli potvrdené v júni 2011, keď skupina oznámila prácu na novom hudobnom materiále.
Július Vašek

Kariéra

Po skončení herectva na bratislavskom konzervatóriu v roku 1954 debutoval filmom Drevená dedina, ktorý bol adaptáciou románu Františka Hečka. Účinkoval vo vyše päťdesiatich filmoch. Väčšinou stvárňoval negatívne postavy - nervové, či emocionálne typy mužov v hraničných situáciach napr. aj postavy gardistov, nemeckých vojakov a paradoxne aj partizánov vo filmoch z obdobia druhej svetovej vojny, kde sa najviac ukázalo jeho herecké umenie. Nezabudnuteľný bol jeho výkon vo filmoch Kapitán Dabač, Romance pro křídlovku a Pacho, hybský zbojník. Najviac ho však preslávila postava Prašivca vo filme Martina Hollého Medená veža a predovšetkým Orlie pierko. V 70. rokoch bol na vrchole svojej hereckej kariéry. Medzi najvýznamnejšie úlohy jeho hereckej kariéry patrí bezpochyby stvárnenie tajomnej postavy Karola Neumana v českom filme Případ mrtvého muže, v ktorom hral hlavnú úlohu. Vynikajúci bol aj v postave Pančúcha vo filme Červené víno. Poslednú príležitosť dostal v českom sci-fi filme Poslední přesun.
Saint-Dizier-en-Diois

Poloha

Obec má rozlohu 13,94 km². Najvyšší bod je položený 1 480 m n. m. a najnižší bod 878 m n. m.

Obyvateľstvo

Počet obyvateľov obce je 34 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sieťová karta

Sieťová karta alebo LAN karta alebo sieťový adaptér alebo NIC (angl. Network Interface Card) je počítačový hardvér umožňujúci komunikáciu cez počítačovú sieť.

Sieťová karta všeobecne

Sieťová karta je rozširujúcou kartou počítača, ktorá sa zasúva do zbernice počítača (v minulosti ISA, neskôr PCI a PCIE). V súčasnosti už býva súčasťou matičnej dosky ako integrovaný čip s príslušným konektorom. Externé sieťové karty sa pripájajú cez externé konektory počítača (USB, PCMCIA ...). 
Sieťová karta z logického hľadiska obsahuje elektronické obvody potrebné na komunikáciu použitím špecifickej fyzickej vrstvy a linkovej vrstvy. To poskytuje základ na sieťový protokolový zásobník, umožňujúc komunikáciu v malých skupinách počítačov na rovnakej lokálnej sieti a komunikáciu na veľké vzdialenosti pomocou smerovateľných komunikačných protokolov ako Internet Protocol.
Marthon

Poloha

Obec má rozlohu 12,82 km². Najvyšší bod je položený 195 m n. m. a najnižší bod 91 m n. m.

Obyvateľstvo

Počet obyvateľov obce je 605 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Masajuki Sanada

Životopis

Najprv si Masajuki zmenil svoje meno na Kihei Mutó, aby mohol dediť v klane Mutó, vetve rodiny Takeda. Bol obľúbenec Šingena Takedu, ktorý objavil jeho talent už v mladom veku a Masajuki sa stal jeho blízkym sluhom. Po Šingenovej smrti, pokračoval v službe Kacujorovi Takedovi. Svoje prvé skúsenosti v bojovom poli získal v slávnej štvrtej bitke pri Kawanakadžime. Potom, ako boli v roku 1575 zabití obaja jeho starší bratia pri Nagašine, Masajuki zmenil svoje meno opäť na Sadana a stal sa hlavou klanu Sanada.
S pádom moci klanu Takeda, Masajuki expandoval do Kózuke a zmocnil sa hradu Numata, ktorý bol až do dobytia Masajukim v roku 1580 v moci klanu Hódžó. V roku 1585 vzniesol Iejasu Tokugawa požiadavku, aby bol hrad vydaný späť Hódžóm. Tým chcel splniť dohodu o podpore, ktorú mal s klanom Hódžó. Masajuki však jeho žiadosť zamietol a za podpory Kagekacua Uesugiho porazil neďaleko Uedy Iejasuove vojská. Onedlho potom však uzavrel s klanom Takeda prímerie a poslal do Hamamacu svojho syna Nobujukiho ako rukojemníka. Pretože chcel utužiť vzájomné vzťahy aj s klanom Uesugi, poslal svojho druhého syna, Jukimuru, do Ečiga, rovnako ako rukojemníka. Toho roku sa ešte klan Hódžó neúspešne pokúsili získať späť Numatu, ktorú strážil Masajukiho strýko Joricuna Jasawa. V roku 1589 mali Sanadovi vazali spory s klanom Hódžó, ktoré nakoniec viedli k pádu klanu Hódžó po invázií armád Hidejošiho Tojotomiho. Masajuki sa roku 1590 pripojil k Hidejošimu Tojotomi v bitke pri Odaware, keď zaútočil na jednotky klanu Hódžó v Kózuke, ktorého výsledkom bolo rozšírenie jeho územia.
Pred bitkou pri Sekigahare sa po dlhom rozmýšľaní pridal k západnému táboru (k Micunarimu Išidovi), ale svojmu synovi Nobujukimu prikázal, aby sa pridal ku klanu Tokugawa. Medzitým ho spolu s jeho synom Jukimurou (v tej dobe známym pod menom Nobušige) a vojskom o sile 2000 mužov obliehal v Uede Hidetada Tokugawa s 38 000 mužmi, ale odolali. Toto bola druhá bitka o hrad Ueda a aj keď to nebolo víťazstvo, Masajuki bol schopný dať ťažkú ranu Hidetadovi a zdržať jeho sily dostatočne dlho, aby neboli schopní ukázať sa včas na hlavnom bojisku. Táto bitka sa stala jednou z klasických bitiek japonskej histórie. Po bitke pri Sekigahare nechal Iejasu Tokugawa Masajukiho i Jukimura odviesť do Kudojamy, kde o niekoľko rokov Masajuki zomrel. Jukimura padol v bitke o ósacký hrad na strane klanu Tojotomi. Nobujuki sa dožil deväťdesiatich rokov ako staršina klanu Sanada.

Odkaz

Hoci Masajuki nikdy nebol schopný rozšíriť svoje územie ako ostatní daimjóvia, je však často považovaný za talentovaného daimjóa odsúdeného na nešťastie a nevýhodné terény, ktoré obklopovali jeho panstvo. Hidejoši Tojotomi nazval Masajukiho osobou, ktorej vnútro nezodpovedalo jej vonkajšku, ktorej vernosť bola vrtkavá a nedôveryhodná. A jednako, práve jeho rozširovanie spojenectiev pomohli klanu Sanada prežiť útoky nepriateľských klanov a bol viacej chválený ako hanený. Masakuji je považovaný za jedného z najschopnejších samurajov a veliteľov neskorého obdobia Sengoku a jeho smrť je tradične vnímaná ako výsledok intríg a spisknutí.